ต่อสู้โรคระบาด ด้วยการเสริมสร้างภูมิคุ้มกัน
ดัชชี่ไบโอ x ลงทุนแมน ในขณะนี้สถานการณ์การระบาดของ COVID-19 ในประเทศไทยเริ่มทวีความรุนแรงมากยิ่งขึ้น จำนวนผู้ติดเชื้อที่เพิ่มขึ้นเรื่อยๆ เป็นเวลาหลายวันติดต่อกัน ทำให้หลายคนเริ่มหันมาป้องกันตัวเองมากยิ่งขึ้น  ทั้งการสวมหน้ากากอนามัย หมั่นล้างมืออยู่เสมอ และหลีกเลี่ยงการพบปะกับผู้อื่น เว้นระยะห่างทางสังคม 
25 มี.ค. 2563

ดัชชี่ไบโอ x ลงทุนแมน
ต่อสู้โรคระบาด ด้วยการเสริมสร้างภูมิคุ้มกัน / โดย ลงทุนแมน
ในขณะนี้สถานการณ์การระบาดของ COVID-19 ในประเทศไทยเริ่มทวีความรุนแรงมากยิ่งขึ้น
จำนวนผู้ติดเชื้อที่เพิ่มขึ้นเรื่อยๆ เป็นเวลาหลายวันติดต่อกัน ทำให้หลายคนเริ่มหันมาป้องกันตัวเองมากยิ่งขึ้น
ทั้งการสวมหน้ากากอนามัย หมั่นล้างมืออยู่เสมอ
และหลีกเลี่ยงการพบปะกับผู้อื่น เว้นระยะห่างทางสังคม
นอกจากสิ่งเหล่านี้แล้ว
อีกหนึ่งสิ่งที่สำคัญไม่น้อยไปกว่ากันก็คือ การเสริมสร้างภูมิคุ้มกันให้แข็งแรง
ซึ่งทำได้ตั้งแต่การพักผ่อนให้เพียงพอ กินอาหารที่มีประโยชน์ การออกกำลังกาย
และการรักษาสมดุลของจุลินทรีย์ในร่างกาย
รู้หรือไม่ว่า ระบบภูมิคุ้มกันมีความสัมพันธ์กับสมดุลของจุลินทรีย์ในร่างกาย
จุลินทรีย์ คือ สิ่งมีชีวิตขนาดเล็ก ที่มองด้วยตาเปล่าไม่เห็น อาศัยอยู่ทั้งภายนอกและภายในร่างกายของเรา โดยภายในร่างกายจะอาศัยอยู่มากในระบบทางเดินอาหาร 
สามารถแบ่งออกเป็น จุลินทรีย์ที่มีประโยชน์ และ จุลินทรีย์ที่ก่อให้เกิดโรค
จุลินทรีย์ที่มีประโยชน์ หรือ จุลินทรีย์โพรไบโอติก (Probiotics)
จะช่วยในการรักษาสมดุลให้กับระบบทางเดินอาหาร ช่วยให้การย่อยอาหาร การดูดซึมอาหารและการขับถ่ายของเสียเป็นไปอย่างมีประสิทธิภาพ และยังมีส่วนสำคัญในการยับยั้งการเกิดจุลินทรีย์ที่ก่อให้เกิดโรคที่เกิดขึ้นภายในระบบย่อยอาหาร
 
จุลินทรีย์โพรไบโอติกยังมีประโยชน์ในด้านภูมิคุ้มกัน
เพราะสามารถกระตุ้นการทำงานของเซลล์ Macrophage ซึ่งเป็นเม็ดเลือดขาวชนิดหนึ่ง
และเพิ่มการสร้าง Immunoglobulin A ซึ่งเป็นโปรตีนที่ร่างกายสร้างขึ้นมาเพื่อต่อต้าน antigen จากเชื้อโรค
 
สำนักงานคณะกรรมการอาหารและยา ได้นิยามจุลินทรีย์โพรไบโอติกไว้ว่า
 
เป็นจุลินทรีย์โพรไบโอติกที่มีชีวิต เมื่อร่างกายได้รับในปริมาณที่เพียงพอ (>10⁶ หรือมากกว่า 1 ล้านตัว) 
จะทำให้เกิดผลที่เป็นประโยชน์ต่อสุขภาพ
 
แต่อย่างไรก็ตาม ด้วยลักษณะการใช้ชีวิตที่เร่งรีบ การกินอาหารที่มีไขมันหรือน้ำตาลสูงเกินไป ตลอดจนความเครียด ความวิตกกังวล สิ่งเหล่านี้ล้วนเป็นปัจจัยที่ทำให้จุลินทรีย์โพรไบโอติกในร่างกายของเราลดลง
 
ซึ่งก็จะทำให้เรามีความเสี่ยงที่จะเป็นโรคทางเดินหายใจมากขึ้น ซึ่งหากอาการหนักก็อาจจะต้องทำการรักษาตัวในโรงพยาบาล ทำให้ต้องเสียค่าใช้จ่ายต่างๆ เช่น ค่าตรวจร่างกาย ค่ารักษาพยาบาล ค่ายา และยังรวมถึงค่าใช้จ่ายแฝงอื่นๆ และค่าเสียโอกาสจากการที่เราป่วยด้วย
 
เรื่องนี้อาจดูเป็นเรื่องเล็กๆ แต่รู้หรือไม่ว่า ที่สหรัฐอเมริกา มีการประเมินว่าโรคทางเดินหายใจ ส่งผลต่อตลาดแรงงาน และทำให้เกิดผลกระทบต่อเศรษฐกิจสหรัฐอเมริกาสูงถึงประมาณ 350,000 ล้านบาทต่อปี
 
แล้วเราจะทำอย่างไรเพื่อชดเชยจุลินทรีย์โพรไบโอติกในร่างกายที่สูญเสียไป?
 
จุลินทรีย์โพรไบโอติกสายพันธุ์ที่โดดเด่นที่สุด คือ สายพันธุ์ Bifidobacterium lactis หรือ B.LACTIS และสายพันธุ์ Lactobacillus rhamnosus GG หรือ LGG
 
ทั้ง B.LACTIS และ LGG เป็นจุลินทรีย์ที่ผ่านการรับรองจากองค์การอนามัยโลกว่ามีความปลอดภัยสูง สามารถทนต่อกรดในกระเพาะอาหาร ทําให้มีชีวิตอยู่ในลำไส้ของเราได้เป็นเวลานาน ช่วยให้ระบบขับถ่ายทํางานได้ดี โดยทั้ง 2 สายพันธุ์เป็นจุลินทรีย์ที่นิยมนำมาทำเป็นนมเปรี้ยวหรือโยเกิร์ต
 
ดังนั้นการรับประทาน ผลิตภัณฑ์โยเกิร์ต จึงเป็นวิธีง่ายๆ ที่ช่วยให้ได้รับจุลินทรีย์โพรไบโอติกอย่างเพียงพอ แต่ก็ไม่ใช่ว่าโยเกิร์ตทุกชนิดจะมีจุลินทรีย์เหล่านี้อย่างเพียงพอ
 
ดัชชี่ ไบโอ เป็นหนึ่งในผลิตภัณฑ์โยเกิร์ตถ้วย ที่มีจุลินทรีย์โพรไบโอติกซึ่งมีประโยชน์ต่อร่างกายทั้ง 2 สายพันธุ์ และมีเป็นจำนวนมากกว่า 2 หมื่นล้านตัว
เพียงพอที่จะทำให้เกิดประโยชน์ต่อสุขภาพ
 
ซึ่งหากเทียบกับ ความเสี่ยงของการเกิดโรคที่ลดลง และค่าใช้จ่ายต่างๆ ที่สามารถประหยัดไปได้ ก็ถือเป็นการลงทุนที่คุ้มค่า
 
หนทางหนึ่งในการเสริมสร้างระบบภูมิคุ้มกันให้แข็งแรง
คือการรับประทานดัชชี่ ไบโอ วันละ 1 ถ้วย 
ซึ่งจะทำให้ได้รับปริมาณจุลินทรีย์โพรไบโอติกที่เพียงพอ
 
การต่อสู้กับโรคระบาดทำได้หลายวิธีร่วมกัน
แต่หนึ่งในวิธีที่เป็นประโยชน์ในระยะยาว
ก็คือ การเสริมสร้างภูมิคุ้มกันของร่างกายให้แข็งแรง..
 
References:
-การใช้โพรไบโอติกทางการแพทย์ (Medical Uses of Probiotic), 
ภญ.ดร.พิมพิกา กาญจนดำเกิง
-
-